CONTRACT DE ASOCIERE
Art.1 PARTILE CONTRACTANTE

1.1. MUNICIPIUL TIMISOARA, prin Consiliul Local al Municipiului Timisoara, reprezentat prin Primar- Nicolae Robu si Secretar- Ioan Cojocari, cu sediul in Bdul. C.D. Loga nr.1, cod fiscal nr.14756536, 

        si
1.2. UNIUNEA SCRIITORILOR DIN ROMANIA, cu sediul în Timişoara, str. A. Pacha nr.1 cod fiscal nr.2786991, cont bancar nr. RO43RNCB0249000508720001 deschis la BCR Timişoara., reprezentat prin d-nul Mircea Mihăieş redactor- şef. 
Art.2. OBIECTUL CONTRACTULUI

2.1. Prezenta asociere are ca obiect tipărirea revistei „Orizont”.
Art.3. DURATA CONTRACTULUI

3.1. Prezentul contract se incheie pe o perioada de 1 an, începând cu luna ianuarie 2013.
Art.4. OBLIGATIILE PARTILOR
4.1. MUNICIPIUL TIMISOARA se obligă :
4.1.1. să sprijine financiar, în condiţiile legii, activităţile necesare tipăririi revistei „Orizont”,  cu suma de 100.800 lei  de la bugetul local, pe o perioada de 1 an, începând cu luna ianuarie 2013 din cap.67.02.50 "Cultură, recreere,şi religie ".
4.2. UNIUNEA SCRIITORILOR DIN ROMANIA se obligă:


4.2.1. să promoveze imaginea Municipiului Timisoara si a Consiliului Local al Municipiului Timisoara prin inserarea siglei şi a numelui Consiliului Local Timişoara şi a Municipiului Timişoara în toate numerele tipărite ale revistei  ;


 4.2.2. să menţioneze ca finanţator al acţiunii Municipiul Timişoara şi Consiliul Local Timişoara în paginile revistei, în fiecare număr editat;

4.2.3. să promoveze acţiunile municipalităţii pentru câştigarea competiţiei Timişoara - Capitală Culturală a Europei în anul 2021.
Art.5. MODIFICAREA CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.6. INCETAREA CONTRACTULUI
6.1. Incetarea prezentului contract poate avea loc in urmatoarele cazuri :
       a). la implinirea termenului pentru care a fost incheiat;

       b). prin acordul comun al celor doua parti, la initiativa uneia dintre acestea ;

       c). pentru neindeplinirea sau indeplinirea necorespunzatoare a clauzelor prezentului contract ;
       d). daca se constata ca sunt deficiente majore in administrarea sumelor alocate de catre municipiul Timisoara ;
Art.7. LITIGII

7.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorial si material. 
Art.8. Prezentul contract a fost incheiat in 4 exemplare, cate doua pentru fiecare parte contractanta. 

